Desmond Mpilo Tutu (1931-2021) inggih punika salah satunggalipun téolog ingkang asalipun saking Afrika Kidul. Panjenenganipun ugi kalebet aktivis ingkang misuwur ing taun 1980-an minangka salah satunggalipun panentang apartheid. Tutu
dipunpilih lan dipuntahbisaken dados biskop kulit cemeng ingkang sapisan ing Gréja Anglikan Panjenenganipun dipuntahbisaken ing Kutha Cape Town.

Prèsidhén Afrika Kidul, Nelson Mandela ugi gadhah pamanggih ingkang saé babagan Tutu.</blockquote> Panjenenganipun ngendikan bilih Tutu inggih punika tiyang ingkang boten naté ajrih nywantenaken "sinten ingkang boten saged maringi swanten".

Wiwitanipun 
Desmond Mpilo Tutu (miyos ing Klerksdorp, Transvaal nalika tanggal 7 Oktober 1931). Ramanipun nyambur damel dados guru sekolah nanging ibunipun boten naté sekolah. Tutu nglajengaken pendidikanipun dhateng sekolah inggil ingkang misuwur ingkang namanipun Johannesburg, ing taun 1945-1950.

Konteks Apartheid 
Sasampunipun rezim apartheid mandhap ing taun 1994 lan dipun-gantos déning panguwaosipun Konggrès Nasional Afrika utawi ANC (African National Congress), Tutu asring ngginakaken frasa Rainbow Nation(Bangsa Pelangi). Panjenenganipun ngginakaken frasa punika minangka satunggalipun metafora kanggé nggambaraken ka-manéka warni-an ing Afrika Kidul.

Sanajan apartheid resmi dipunicalaken ing taun 1990, swasana ing Afrika Kidul taksih dèrèng uwal saking masalah kamanungsan. Miturut Tutu taksih wonten dosa lan ugi wiwih ingkang saged ngasilaken wontenipun panindhasan malih. Panjenenganipun gadhah pamanggih bilih "Tiyang ingkang dipuntindhas saged dados panindhas amargi dosa saged damel kemungkinan punika dados wonten.

Cathetan suku

Pranala njawi 

Artikel mawa basa krama
Lair 1931
Afrika Kidul
Teologi Kristen
Teologi Pambebasan
Pamenang Bebungah Pardamaian Nobel